Kool & the Gang

Kool & the Gang er ei amerikansk jazz-, R&B-, soul-, funk- og disco-gruppe. Gruppa ble oprinelig dannet i Jersey City i delstaten New Jersey i USA i 1964 og bestod av bassisten og vokalisten Robert «Kool» Bell (født i 1950), saksofonistene Ronald Bell (1951-2020) og Dennis Thomas (født i 1951), trompetisten Robert «Spike» Mickens (1951–2010) og keyboardisten Ricky Westfield (død i 1985). De fikk med seg trommeslageren George «Funky» Brown (født i 1949) og gitaristen Claydes «Charles» Smith (1948–2006) og singledebuterte i 1969.

Variert karriere 
De har gått gjennom flere musikalske faser og genere i sin karriere. Kool & the Gang begynte innen jazz, gikk så over til R&B og funk, utviklet seg innen disco og avsluttet sin suksessrike periode av sin karriere på 1970- og 1980-tallet med å produsere pop og R&B.  De er kjent for låtene «Hollywood Swinging», «Jungle Boogie» og «Open Sesame», dansbare låter som «Ladies' Night», «Celebration», «Get Down on It», «Let's Go Dancing (Ooh, La, La, La)» og «Fresh», samt noen ballader, så som «Cherish» og «Joanna». James "J.T." Taylor ble med i 1979 som vokalist og frontfigur, men forlot bandet i 1988 og kom tilbake med en plateinnspilling i 1996. Etter 1980-tallet har gruppa laget noe nytt materiale, men først og fremst turnert med en  musikkstil, nærmere de musikalske røttene (jazz/funk/soul). De opptrådte på Hamar Music Festival i 2007. Kool & the Gang har solgt over 70 millioner album på verdensbasis.

Diskografi 
1969 – Kool and the Gang
1971 – Live at the Sex Machine
1971 – Live at PJ's
1972 – Music Is the Message
1972 – Good Times
1973 – Wild and Peaceful
1974 – Light of Worlds
1975 – Spirit of the Boogie
1976 – Open Sesame
1976 – Love & Understanding
1976 – Behind the Eyes
1977 – The Force
1978 – Everybody's Dancin'
1979 – Ladies' Night
1980 – Celebrate!
1981 – Something Special
1982 – As One
1983 – In the Heart
1984 – Emergency
1986 – Forever
1989 – Sweat
1993 – Unite
1996 – State of Affairs
2001 – Gangland
2007 - Still Kool
2013 - Kool for the Holidays

Referanser

Eksterne lenker 
 
 

Musikkgrupper fra USA
Band etablert i 1964